ԱՄՓՈՓԱԹԵՐԹ
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ ԵՎ ՀԱՅԱՍՏԱՆԻ  ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025  ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ  ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ 

	1․ ՀՀ ներքին գործերի նախարարություն
	02.07.2026թ.

	
	43/6/206317-26

	ՀՀ ներքին գործերի նախարարությունում ուսումնասիրվել է «Հայաստանի Հանրապետության 2026 թվականի պետական բյուջեի մասին» օրենքում վերաբաշխում և Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ կատարելու մասին» ՀՀ կառավարության որոշման նախագիծը, որի վերաբերյալ առաջարկություններ և առարկություններ չկան։
	



Ընդունվել է:

	2․ ՀՀ ֆինանսների նախարարություն
	10.07.2026թ.

	
	01/9/18786-2026

	ՀՀ կառավարության որոշման նախագիծը (այսուհետ՝ Նախագիծ), որով առաջարկվում է ՀՀ ԲՏԱ նախարարության 1043 ծրագրի «11018. Պետական աջակցություն տեղեկատվական տեխնոլոգիաների ոլորտում գործունեություն իրականացնող առևտրային կազմակերպություններին և անհատ ձեռնարկատերերին» միջոցառման հատկացված միջոցներից 101.0 մլն դրամ վերաբաշխել և հատկացնել ՀՀ ՆԳ նախարարության 1234 ծրագրի «11001. Ներքին գործերի նախարարության ոլորտի քաղաքականության մշակում, կառավարում, կենտրոնացված միջոցառումներ, մոնիտորինգ և վերահսկողություն» միջոցառմանը, հայտնում ենք հետևյալը.
1. Նախագծի 2-րդ կետում նշված է, որ հատկացված միջոցներն ուղղվելու են «Հայփոստ» ՓԲԸ կողմից ՀՀ ներքին գործերի նախարարությանը մատուցված փոստային ծառայությունների դիմաց որպես կանխավճար: 
Այդ կապակցությամբ նշենք, որ ՀՀ կառավարության 26.02.2026թ. N221-Ն, 26.03.2026թ. N382-Ն, 14.05.2026թ. N661-Ն և 11.06.2026թ. N833-Ն որոշումներով այդ նպատակով արդեն իսկ ՀՀ ՆԳ նախարարությանը տրամադրվել է 835.0 մլն դրամ (որից վերջին որոշմամբ հատկացված 121.0 մլն դրամը՝ ամբողջությամբ կանխավճար)։
Հետևաբար առաջարկում ենք.
- հստակեցնել, թե նախորդ որոշումներով հատկացված գումարներն ամբողջությամբ ուղղվել են ձևավորված պարտավորությունների մարմանը թե դեռևս առկա է կանխավճար,
- եթե նախորդ որոշումներով հատկացված գումարներից դեռևս առկա է կանխավճար, ապա լրացուցիչ գումարի հատկացման հարցին անդրադառնալ կանխավճարի մարման և նոր պարտավորությունների ձևավորման արդյունքում:

2. Նախագծի 5-րդ՝ «Գնումների պլան» հավելվածում ներառված՝ 64111200 «փոստային ծառայություններ՝ կապված նամակների հետ» ԳՄԱ կոդով գնման առարկայի տողով բյուջետային ծախսերի տնտեսագիտական դասակարգման «Կապի ծառայություններ» հոդվածով նախատեսվում է 101.0 մլն դրամի հատկացում, այնինչ Նախագծի ընդունումը հիմնավորող փաստաթղթի համաձայն՝ հիշյալ հոդվածով հատկացվող գումարի չափը կազմում է 100.0 մլն դրամ: Առաջարկում ենք վերանայել առկա անհամապատասխանությունը:
	
















Ընդունվել է:
ՀՀ կառավարության 26.02.2026թ. N221-Ն, 26.03.2026թ. N382-Ն, 14.05.2026թ. N661-Ն և 11.06.2026թ. N833-Ն որոշումներով Հայփոստ ՓԲԸ-ին մինչև 2026 թվականի հունիս ամիսը ներառյալ փոխանցվել է 713,996,414 ՀՀ դրամ, իսկ հուլիս ամսին նախատեսվում է փոխանցել ևս 121 մլն ՀՀ դրամ: Փոխանցված կանխավճարներն ուղղվում են ՀՀ ՆԳ նախարարությանը  (ոստիկանության համայնքային ոստիկանության գլխավոր վարչության վարչական գործունեության և բողոքների քննության վարչություն) մատուցված փոստային ծառայությունների դիմաց առաջացած պարտավորությունների մարմանը, որի արդյունքում 2026 թվականի օգոստոսի 1-ի դրությամբ կանխավճարի մնացորդը կկազմի մոտ 210 մլն ՀՀ դրամ, որը լիովին կօգտագործվի 2026 թվականի օգոստոս և սեպտեմբեր ամիսներին մատուցվելիք ծառայությունների դիմաց:





Ընդունվել է:
Կատարվել է համապատասխան փոփոխություն:



